โยน‘กรณ์’ชี้ขาดฟินันซ่า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — คปภ.ชงกรณ์ตัดสินฟินันซ่าประกันชีวิต
นายแพทย์พฤฒิชัย ดำรงรัตน์ รัฐมนตรีช่วยว่าการกระทรวงการคลัง เปิดเผยว่า บริษัท ฟินันซ่าประกันชีวิต 
นายกรณ์ จาติกวณิช รัฐมนตรีว่าการกระทรวงการคลัง
นางจันทรา บูรณฤกษ์ เลขาธิการ คณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ขณะนี้ทาง คปภ.ได้เสนอรายละเอียดเพิ่มเติมถึงผลดีผลเสียในการแก้ไขปัญหาของบริษัท ฟินันซ่า ประกันชีวิต ให้กับคณะกรรมการ คปภ.พิจารณาแล้ว และได้เสนอต่อไปให้กับนายกรณ์ จาติกวณิช รมว.คลัง พิจารณาต่อแล้วเช่นกัน ซึ่งหลังจากนี้ก็ต้องขึ้นอยู่กับ รมว.คลัง ว่าตัดสินใจอย่างไรต่อไป
อย่างไรก็ตาม ขณะนี้บริษัท ฟินันซ่า อยู่ระหว่างเจรจากับผู้ร่วมทุนรายใหม่ โดยอยู่ในขั้นตอนการสำรวจทรัพย์สินอยู่ ซึ่งคาดว่าอีกไม่นานคงได้ข้อสรุป ทั้งนี้ในส่วนของผู้ถือประกันบริษัท ฟินันซ่าประกันชีวิต เอง ที่ผ่านมาก็มีการขอเวนคืนกรมธรรม์ที่ต่ำมาก ซึ่งเป็นผลมาจากการทำความเข้าใจกับลูกค้าว่าการเวนคืนกรมธรรม์ก่อนกำหนดจะส่งผลเสียมากกว่าผลดี โดยเฉพาะลูกค้าที่เพิ่งทำประกัน
“แผนที่เราเสนอให้ รมว.คลัง ยังไม่สามารถเปิดเผยได้ แต่ยืนยันว่าทำตามกฎหมายทุกอย่าง และตอนนี้ก็มีนักลงทุนหลายรายที่คุยกับฟินันซ่าอยู่ เขาเองก็อยากจบให้เร็วที่สุด ซึ่งธุรกิจประกันในไทยนั้นยังน่าลงทุนอยู่มาก ยังมีศักยภาพที่จะเติบโตได้อีกมาก” เลขาฯ คปภ. กล่าว
แหล่งข่าวจาก คปภ. เปิดเผยว่า เมื่อวันที่ 5 เม.ย.ที่ผ่านมา คปภ.ได้ประกาศลงโทษบริษัทประกัน โดยในส่วนของบริษัท ฟินันซ่าประกันชีวิต ยังคงถูกเปรียบเทียบปรับรายวันกรณีกระทำความผิดต่อเนื่อง ในข้อหาดำรงเงินกองทุนไม่ครบถ้วนตามกฎหมายกำหนด และยังได้เปรียบเทียบกับบริษัท ลิเบอร์ตี้ประกันภัย บริษัท ศูนย์สุขภาพแห่งประเทศไทย บริษัท ฟีนิกซ์ ประกันภัย และบริษัท เอเพ็กซ์ประกันสุขภาพ ในข้อหาประวิงการจ่ายค่าสินไหมอีกด้วย